Politivennen, 1800-01-01
Et Forslag Brandsignaleringen betræffende. Ved at gjennemlæse den nye Brandforordning faldt det mig i Tankerne, om der ikke skulde kunne udfindes en Maade at tilkjenDegive Vedkommende i hvilken Part af Byen, eller i hvilket Branddistrikt den opkomne Ild var, som lettere kunne sættes i Værk end den anbefalede, nemlig. om Dagen at Udhænge saa mange Flag, og om Natten saa mange Lygter, som Distriktets Nummer er. Enhver indseer lettelig, at den hurtigste Maade at gjøre Vedkommende bekjendt med Stedet hvor Ilden er, er den bedste, og at dette skeer hastigere ved Signal med 1 Flag om Dagen, og 1 Lygte om Natten, end med saa mange, kan vel aldrig falde nogen ind at modsige, naar altsaa den attraaede Hensigt skal kunne opnaaes med det ene Flag om Dagen og den ene Lygte om Natten, da kunde det, efter mine Tanker, indrettes saaledes: 1) angaaende Flagene. Ligesom ethvert Compagnie har sin særskildte Fahne, og færskildte Cocarder, saa kunde der væves Flagdug, som stemmede overens med ethvert Compagnies Fahne og Coearde ihenseende til Couleurerne, og for at gjøre det endnu mere paafaldende, kunde gjerne paa ethver Flag anbringes Distriktets No. med Cifser som enten blev indvævet eller paamalet, hvilken af Delene man troede der vilde falde bedst i Øjnene; det forstaaer sig, at Cifferne maatte være saa store, at de kunde sees i nogen Afstand, og at det er muligt kan man dagligen overbevises om ved at see de Flag, som bruges til Skibs, hvorpaa det kongelige Navntræk er anbragt, som tydelig falder i Øjnene paa en temmelig lang Afstand. Jeg troer da at Hensigten paa denne Maade lettere kunde opnaaes, saævidt Dagsignalerne angaaer, mere vanskeligt vilde det, derimod blive, at anbringe et Signal om Natten, hvorved den samme Hensigt kunde opnaaes, som med de flere, dog formoder jeg med temmelig Vished, at dette kunne lade sig gjøre paa saadan Maade: ved at udhænge en temmelig stor firkantet Lygte, omtrent 1 Al. lang og Breden proportioneret derefter, de 3 Sider maatte være gjennemsigtige med en heel klar Rude s hver Side, den 4de Side ind til Taarnet kunde være mørk, hvorpaa maatte anbringes en vel poleret Messing Skinplade, og Lygten desuden vel oplyses. Paa de 3 gjenuemsigtige Sider kunde Distriktets No. enten paamales med saa store og tydelige Tal at det kjendelig kunde sees, eller og i Transpaxent, hvilken af Delene man troede bedst kunde sees i nogen Afstand, men jeg anseer følgende Maade endnu at være bedre, naar man lod Ciffrerne gjøre af tynd Messing, fra 1 til 6, af hver No. 3 Stk. for at anbringes paa alle 3 Sider af Lygten, de maatte være næsten ligesaa høje som Glasset, i Lygten, og Breden derefter proportioneret, bedst at de bleve loddede fast i en tynd Messingramme, og indrettet til at skydes ned i en False, gandske tæt inden paa Glasset; og for desbedre at kunne synes, maatte Tallene være sort malede; paa saadan Maade indrettet, behøvede man ikke uden een Lygte til hvert Varetaarn. Til Tallerne kunde indrettes en Kasse med lige saamange Rum, som der var Nummere saa at hvert Nummer kunde ligge i sit særskildte Rum, og for ikke at tage Fejl, maatte disse Nummere staae malede hver paa sit Rum; og vilde man endnu bruge en yderligere Forsigtighed, da kunde der sættes en Kasse paa hver af de fire Sider af Taarnet, hvori de Nummere allene bleve lagte, som vare passende til de Distrikters Beliggenhed, som skulde anvises fra den Side af Taarnet. For at tilkjendegive ikkun een opkommen Ildsvaade behøvedes da ikke flere end de anførte Signaler, imidlertid vilde det være nødvendigt at have et eller to Sær mere baade af Flag og Lygter, for i Tilfælde at Ilden paa flere Steder udbrød, tillige at give Signal for disse, og i saa Fald, vilde endog de anførte Signaler med T istriktets Nummere lettere kunne give Vedkommende den fornødne Underretning, end de mange Flag og Lygter, som jeg troer i saadan Skynding let kunne forvirre. Hygom. Kancellieraad.